kardosdrur/scandi-wiki huggingface dataset:
Karl Jenkins

Karl Jenkins (født 17. februar 1944) er en engelsk musiker og komponist.

Jenkins blev født og voksede op i Wales. Faderen, der var skolelærer, organist og korleder, gav ham hans første musikalske undervisning. Jenkins påbegyndte sin bredtfavnende musikalske karriere som oboist i National Children's Orchestra. Han studerede senere musik på universitetet i Cardiff og på Royal Academy of Music. Under det meste af sin tidlige karriere var han kendt som jazz- og jazzrock-musiker, og han spillede bl.a. på bariton- og sopransaxofon, tangenter og obo (et usædvanligt instrument i jazz-sammenhænge). Han kom med i jazz-komponisten Graham Colliers gruppe og var senere med til at danne den banebrydende jazzrock-gruppe Nucleus. I 1972 kom han med i den progressive Canterbury-rockgruppe Soft Machine og var med til at stå i spidsen for gruppen, indtil han forlod den igen i midten af 1970'erne. Gruppen var svær at kategorisere, og den spillede så forskellige steder som BBC's Promenadekoncerter, Carnegie Hall og Newport Jazz Festival. Det første Soft Machine-album med Jenkins, Six, blev årets album i 1973 på Melody Maker British Jazz Album-listen, hvor Jenkins også kom på førstepladsen i afdelingen for forskellige musikinstrumenter (hvilket han også gjorde det efterfølgende år). I 1974 blev Soft Machine udnævnt til den bedste lille gruppe i en Melody Maker-afstemning..

Jenkins har lavet megen reklamemusik og har to gange vundet branchens førstepris. Hans oftest hørte stykke musik er nok det klassiske tema, Palladio, der blev brugt af De Beers diamantfirmaet i deres berømte tv-reklamekampagne. Musikken blev senere første nummer på samlingen Diamond Music.

Som komponist fik Jenkins sit gennembrud med Adiemus-projektet, som han har dirigeret i Japan, Tyskland, Spanien, Finland og Belgien, såvel som i Royal Albert Hall og Battersea Power Station i London.

Han modtog Order of the British Empire i 2005.

Delvis diskografi 
 Adiemus: Songs of Sanctuary 
 Adiemus II: Cantata Mundi 
 Adiemus III: Dances of Time 
 Adiemus IV: The Eternal Knot 
 Adiemus V: Vocalise 
 The Best of Adiemus 
 Eloise (opera) 
 Imagined Oceans (1998) 
 The Armed Man: A Mass for Peace (1999) 
 Dewi Sant (2000) 
 Diamond Music (1996) 
 Merry Christmas to the World (1995) 
 Over the Stone (2002) 
 Crossing the Stone (2003) 
 Ave Verum (2004) 
 Requiem (2005) 
 Quirk (2005) 
 River Queen (2005) 
 Tlep (2006) 
 Kiri Sings Karl (2006)
 Stabat Mater (2008)

Kildeangivelser 

Komponister fra England
Jazzkomponister
Klassiske komponister fra det 20. århundrede
Musikere fra England
Oboister
Aleksandr Kerenskij

Aleksandr Fjodorovitj Kerenskij ( ; født 4. maj 1881 i Simbirsk, Det Russiske Kejserrige, død 11. juni 1970 i New York, USA) var en russisk politiker og den sidste regeringsleder inden Oktoberrevolutionen i 1917.

Biografi 
Aleksandr Kerenskij var søn af en rektor i byen Uljanovsk, der på det tidspunkt hed Simbirsk. Herfra stammede også Vladimir Lenin, som Kerenskijs far på et tidspunkt underviste. Aleksandr Kerenskij uddannede sig som jurist ved universitetet i Sankt Petersborg i 1904, og som advokat kom han til at forsvare flere revolutionære modstandere af zaren. I 1912 blev han valgt til dumaen som repræsentant for et moderat arbejderparti, De Socialrevolutionære. Som fremragende taler og intelligent parlamentariker blev han leder for den socialistiske opposition mod zar Nikolaj 2.'s regime.

Da februarrevolutionen brød ud i 1917 var det med Kerenskij som en af lederne, og han blev justitsminister i den provisoriske regering. Senere blev han også krigsminister og en af de centrale skikkelser i en socialistisk-liberal koalitionsregering. Som krigsminister tog han beslutningen om en offensiv mod den østrigsk-tyske sydflanke (senere kendt som Kerenskij-offensiven). Offensiven var indledningsvis en succes, men den blev slået tilbage med stor styrke, og den russiske hær led store tab. Det medførte kraftig kritik af Kerenskij sammen med forsøget på at føre liberale ideer ud i livet i militæret.

Koalitionsregeringen brød sammen i juli 1917, og Kerenskij blev nu premierminister. Han overtog endvidere posten som hærfører og senere andre poster i den sidste regering inden bolsjevikkernes magtovertagelse under oktoberrevolutionen. Revolutionen tvang Kerenskij på flugt, og han endte i Frankrig. Han boede i Paris til 1940, hvorefter han flygtede fra de tyske tropper til USA sammen med sin australske kone, som han var blevet gift med i 1939. Da hun i 1945 blev alvorligt syg, drog de til Australien for at være i nærheden af hendes familie til hendes død i februar 1946. Herefter vendte Kerenskij tilbage til USA, hvor han boede resten af sit liv. Her blev han underviser i russisk historie, hvorom han også skrev flere bøger samt holdt radioforedrag.

Referencer

Eksterne henvisninger 

Politikere fra Rusland
Socialister fra Rusland
Personer fra Uljanovsk
Den Russiske Borgerkrig
Russere i 1800-tallet
Russere i 1900-tallet
Drigstrup Kirke

Drigstrup Kirke ligger i landsbyen Drigstrup ca. 3 km V for Kerteminde (Region Syddanmark). Indtil Kommunalreformen i 2007 lå det i Kerteminde Kommune (Fyns Amt), og indtil Kommunalreformen i 1970 lå det i Bjerge Herred (Odense Amt).

Kirken var i middelalderen viet til Sankt Nikolaus. Kor og skib er opført i romansk tid af kampesten med tilhugne hjørnekvadre over skråkantsokkel.

Den retkantede sydportal er bevaret. Tårn og våbenhus er opført omkring reformationstiden, tårnet har blændingsgavle af den nordfynske type, våbenhuset har tre spidsbueblændinger i gavlen. På kirkegården ses gravsten over Fritz Syberg og hans hustru Gudrun. Ved vestmuren står et relief udført af sønnen Hans Syberg, relieffet fremstiller Fritz Syberg ved staffeliet. Relieffet var tidligere flankeret af mindre relieffer, der refererede til kunstnerens værker, disse relieffer er nu placeret i våbenhuset. På kirkegården ligger hans børn Besse Giersing og Frantz Syberg begravet.

Kirken har fået indbygget hvælv i sengotisk tid. Altertavlen er en kopi efter Murillo, opsat i 1924. I skibet ses to tidligere altermalerier. Prædikestolen i barok dateres til 1703. Over korbuen hænger et sengotisk korbuekrucifiks. I 1971 afdækkede E. Lind kalkmalerier i korhvælvet, kalkmalerierne dateres til 1500-20. Her ses flere indvielseskors samt modstillet mand og kvinde, der har karakter af spottefigurer.

Den romanske granitfont er en monolit med tovstav under mundingsranden, selve mundingens topflade har rille, på kummen ses rankeværk, mellem rankerne anes figurer med oprakte arme og krydsende linjer, alt ret primitivt hugget, den firkantede fod har rankeværk på siderne og tovstave samt knopper på hjørnerne.

Eksterne kilder og henvisninger 

 Drigstrup Kirke  hos danmarkskirker.natmus.dk (Danmarks Kirker, Nationalmuseet).

 Drigstrup Kirke  hos nordenskirker.dk
 Drigstrup Kirke  hos KortTilKirken.dk

Kirker i Kerteminde Kommune
Kirker i Fyens Stift
Kirker i Odense Amt
Felipe Calderón

Felipe de Jesús Calderón Hinojosa (født 18. august 1962) var Mexicos præsident fra 2006 til 2012. 

Han fik posten den 1. december 2006 og blev valgt ind til en 6-årig periode, der sluttede 1. december 2012 uden mulighed for genvalg. Han hører til det Nationale Handlingsparti (PAN), en konservativ organisation. Hans officielle resident er Los Pinos.

Calderón blev valgt ind i det omdiskuterede præsidentvalg i 2006. Resultatet var kontroversielt og blev betvivlet af hans modstander, Andrés Manuel López Obrador, men resultatet blev bekræftet af valgdomstolene i september 2006. Med sine 43 år, var Calderón den yngste præsident i Mexicos historie.

Før hans præsident-embede var Calderón aktiv i partipolitik. Han har været partiformand samt energiminister i Vicente Fox's kabinet.

Fodnoter

Eksterne links 

Mexicos præsidenter
Storkors af Dannebrog
Præsidentkandidater fra Mexico
Limbiske system

Det limbiske system (Latin limbus: "grænse" eller "kant") er et område i hjernen, som styrer hukommelsen, følelserne og det instinktive adfærd. Limbiske system er med til at styre vores sexlyst, og hvordan vi ville reagere under sex.

Kilder og henvisninger 

Hjernen
Ernesto Zedillo

Ernesto Zedillo Ponce de León (født 27. december 1951) var Mexicos præsident fra 1994 til 2000. Han blev valgt ind i 1994 efter mordet på Luis Donaldo Colosio.

Kilder

Eksterne henvisninger 

Mexicos præsidenter
Økonomer fra Mexico
Præsidentkandidater fra Mexico
Personer fra Mexico City
Luis Donaldo Colosio

Luis Donaldo Colosio Murrieta (født 10. februar 1950, død 23. marts 1994) var en mexicansk politiker og præsidentkandidat, som blev myrdet under sin valgkampagne i Tijuana.

Eksterne henvisninger 

Mord i Mexico
Økonomer fra Mexico
Præsidentkandidater fra Mexico
Jamie Walters

James "Jamie" Walters (født 13. juni 1969 i Boston) er en amerikansk skuespiller og musiker.

Walters er mest kendt for sin rolle i tv-serien Beverly Hills 90210, hvor han spillede Donnas guitarspillende kæreste Ray Pruit. Dette var i 1994. Han havde i forbindelse med sin rolle som Ray Pruit sit eneste større hit, sangen Hold On. Endvidere har Jamie Walters' rolle i B.H. 90210 inspireret til navnet på bandet, Band of Ray Pruitt.

Han arbejder i dag fuldtids som brandmand ved Los Angelses City Fire Department og er gift med Patty Walters med hvem han har 3 børn.

Eksterne henvisninger 

 
 

Skuespillere fra Massachusetts
Sangere fra USA
Brandfolk
Personer fra Boston
Laredo (Texas)

Laredo er en amerikansk by i delstaten Texas med  indbyggere. Byen er administrativt centrum i det amerikanske county Webb County.

Referencer 

Byer i Texas
Kampen (Oslo)

Kampen er et strøg i Oslo, mellem Tøyen, Hasle, Vålerenga og Galgeberg i bydelen Gamle Oslo.

Historie 

Navnet kan komme af kamp men enkelte mener at navnet kommer fra "campement" som betegnelse for en militærlejr. I 1700-tallet holdt "Borgervæpningen" sine øvelser her. Området tilhørte gården Bergsløkken og Oslo Ladegård før det blev udstykket i 1820. En træhusforstad opstod mellem by udvidelsene i 1859 og 1878. En del af træhusbebyggelsen brændte i 1879, og blev erstattet af murstensbygninger. Den Nordlige del af Kampen (tidligere Kristiania stålværk) er domineret af murstensgårde fra 1930-tallet. Den gamle træhusbebyggelse udgør alligevel en stor og karakteriktisk del af bebyggelsen.

I 1920erne var der så mange kommunister som boede på Kampen, at stedet fikk kaldenavnet «Petrograd».

13. april og 14. april 1878 stod et slag mellem arbejdere, politi og soldater på Kampen. Slaget omtales ofte som Onsumslaget.

I 1900-tallet blev stednavnet Kampen også brugt om områderne mellem det nuværende Tøyencenteret og Åkeberg. Idrætsanlæggene på Jordal ligger mellem Kampen og Vålerenga/Galgeberg.

Stedet er også blevet brugt til indspilningen af norske Olsen-Banden film, på billedet med kirken set fra Norderhovgata til højre, den gule gamle baggård hvor Kjell og Valborg (Yvonne på dansk) boede og banden for det meste opholdt sig lå i denne gade.

Eksterne henvisninger 
 Tøyen Nedre Kampen Vel
 Kampen skole

Historie 
 Kampens historie 1200-1865 
 Informasjon om Kampen kirke
 Oslo byarkivs fotosamling med søk på "Kampen"
 Oslo byarkivs flyfotosamling med søk på "Kampen"
 Digitalarkivet.no sin oversikt over kirkebøker fra Kampen
 1200 år gammelt sverd funnet på Kampen
 Historiske flyfoto over Kampen

Kulturaktiviteter 
 KØBB – Kampen Økologiske Barnebondegård 
 Kampenjazz
 Kampen bistro
 Kampen Janitsjarorkester

Gamle Oslo
Veje i Norge
Grønland (Oslo)

Grønland er en gade og et kvarter øst for Oslo centrum, mellem Vaterland og Akerselva, Tøyen, Enerhaugen og Gamlebyen, i bydelen Gamle Oslo. Grønland er også hovedgaden i området.

Området var oprindelig strandzonen øst for Akerselvas udløb, og navnet kan henvise til græssletterne ved vandet. De nuværende gader Grønland og Grønlandsleiret (tidligere Leiret) var vejen mellem forstaden Oslo og Christiania, via Vaterlands bru (første bro bygget 1654). Forstaden Grønland blev indlemmet i Christiania i 1859. Kirke, skole og brandstation blev bygget i nærheden af Bodsfengslet I 1860erne.

Grønlands torv blev anlagt som kvægtorv i 1860. Fra 1911 til 1974 lå Gartnerhallen, Kødhallen og Slagtehuset her. I 1970erne og 80erne var torvet busterminal. En ny busterminal blev åbnet 1989. Torvkomplekset med Smalgangen blev udbygget med boliger og butikscenter fra samme år af arkitekterne Anker & Hølaas AS.

I dag er Grønland kendt for sin store andel af indvandrerbefolkning fra lande som Indien, Pakistan og Somalia. Der er også flere moskéer, etniske restauranter og barer.

Kendte bygninger

Langs gaden 

 Stepla-gården (nr 4)
 Apoteket Hjorten (nr 10)
 Goetheinstituttet (nr 16)
 Asylet (nr 28)

I området 
 Olympen restaurant i Grønlandsleiret
 Grønland kirke, skole og brannstasjon
 Botsfengselet på Åkerbergveien
 Politihuset i Grønlandsleiret
 Grønlands park i Grønlandsleiret.

Gamle Oslo
Kvarterer
Breton (flertydig)

Breton – person fra antikken.
 Breton (hund) – hunderace fra Bretagne.
Gamlebyen

Gamlebyen er et strøg og sogn i Oslo, beliggende i den østlige del af centrum, mellem Ekebergskråningen, Grønland, Galgeberg og Bjørvika. Området blev også kaldt Oslo i den tid byen hed Christiania/Kristiania, og fik nutidens navn da byen overtog navnet Oslo i 1925.

Arkæologiske udgravninger tyder på at der voksede bybebyggelse op i dette område allerede fra 900-tallet. Efter den store bybrand i 1624 blev en ny by anlagt indtil murene på Akershus Festning, og brandtomterne blev ryddet og udlagt til landbrugsområde. I forbindelse med anlæggelsen af Smålensbanen (senere Østfoldbanen) blev der i 1860erne startet arkæologiske udgravninger, som afslørede et betydelig antal ruiner fra middelalderen, blandt andet Hallvardskatedralen, bispeborgen, kongsgården med Mariakirken og Clemetskirken. I øvrigt fandt man resterne af en gade med rester efter byborgernes træhuse og gårde, samt dagliglivets affald.

Gamlebyen har bebyggelse fra 1700-tallet, blandt andet Oslo Ladegård, som er bygget på ruinerne efter bispeborgen, og Saxegården. Hoveddelen af bebyggelsen stammer imidlertid fra byggeboomet i slutningen af 1800-tallet. Dele af udgravningsområderne med middelalderruiner er i 1900-tallet udlagt som parker.

Historiske mindesmærker

Oslo Ladegård.
Bisp Nikolaus kapell. Rum fra bispeborgen; genrejst i 1900-tallet.
Ruinparken (Minneparken) med ruinerne af St. Hallvardskatedralen. Ved siden af Olavsklosteret og ruinerne af Korskirken.
Middelalderparken med ruinerne af Mariakirken (kongelig kapel) og Kongsgården. De seneste år har parken været åsted for Øyafestivalen og Oslo Middelalderfestival.
Oslo Hospital. Etableret 1538 i det tidligere franciskanerkloster (etableret ca. 1290). 
Saxegården.
Gamlebyen kirke
Gamlebyen gravlund

Gamle Oslo
Veje i Norge
Castlebar

Castlebar (Irsk: Caisleán an Bharraigh) er en irsk by i County Mayo i provinsen Connacht, i den vestlige del af Republikken Irland med en befolkning (inkl. opland) på 11.891 indb i 2006 (11.371 i 2002)

Se også 
 Oversigt over de 100 største byer i Republikken Irland

Eksterne henvisninger 

 Castlebar Town Council – officiel website 
 Mayo is Magic – officiel turisme website for County Mayo 

Byer i Irland
Arklow

Arklow () er en irsk by i County Wicklow i provinsen Leinster, i den centrale del af Republikken Irland med en befolkning (inkl. opland) på 11.759 indb i 2006 (9.993 i 2002).

Se også 
 Oversigt over de 100 største byer i Republikken Irland

Byer i Irland
Cobh

Cobh (), der hed Queenstown fra 1849 til 1920, er en irsk by i County Cork i provinsen Munster, i den sydlige del af Republikken Irland med en befolkning på .

Se også 
 Oversigt over de 100 største byer i Republikken Irland

Referencer 

Byer i Irland
Maynooth

Maynooth (Irsk: Maigh Nuad) er en irsk by i County Kildare i provinsen Leinster, i den centrale del af Republikken Irland med en befolkning (inkl. opland) på 10.715 indb i 2006 (10.151 i 2002)

Se også 
 Oversigt over de 100 største byer i Republikken Irland

Byer i Irland
Mallow

Mallow (Mala, Magh Ealla og flere andre varianter på forskellige irske dialekter). Magh Ealla betyder "Svanesletten" på irsk. Mala er en officiel keltificering af Mallow, der på sin side er anglicisme for Magh Ealla. Byen ligger i County Cork i provinsen Munster i den sydlige del af Republikken Irland, og den har en befolkning (inkl. opland) på 10.241 indb i 2006. Mallow  ligger på "Munsters korsvej", og den er det administrative centrum for den nordlige del af grevskabet Cork. Mallow var traditionelt en landbrugs-købstad.  Fra midten af 1980'erne fik byen bedre vej og jernbaneforbindelse, som kombineret med investeringer i den private sektor gjorde byen til en vigtig handelsby. Mange af byens borgere arbejder i Cork.

Historie 
På en bakke sydvest for Mallow står 6 lodret stående sten fra Broncealderen som sandsynligvis har haft en rituel funktion.

1185 opførte normannerne en borg ved Mallow for at bevogte vadestedet over floden Blackwater. 
Gennem årene har der været mange ejere. I 1596 hørte der store landbrugsområder til herregården.  Det oprindelige Mallow Castle blev ødelagt ved en brand i 1689 og ruinerne af borgere fra flere tidsperioder er nu et historisk monument. Det nuværende palæ blev bygget i 1690'erne.    

Gennem århundreder har byen udviklet sig til en driftig by på grund omegnens frugtbare landbrugsområde.

Under Den irske uafhængighedskrig fra 1919 til 1921 kom der til stridigheder i byen. Flere gange blev jerbaneforbindelsen fra Cork, Tralee og Waterford til banegården i Mallow saboteret af IRA medlemmer, for at forhindre troppetranporter til den britiske kaserne i Mallow. Mallow var den eneste by i Irland, hvor det den 28. september 1920 lykkedes IRA at overfalde og indtage en af den britiske hærs kaserner. Derved kom IRA i besiddelse af talrige geværer og ammunition. Under aktionen blev en britisk sergent dræbt, Derefter forsøgte IRA medlemmerne at sætte ild til kasernen. Om aftenen hævnede den britiske hær sig ved at brænde et mejeri, rådhuset og flere bygninger i Mallow ned.

Eksterne henvisninger  

 www.mallow.ie 
 mallowtown.com

Se også 
 Oversigt over de 100 største byer i Republikken Irland

Byer i Irland
Wicklow

Wicklow (Irsk: Cill Mhantáin) er en irsk by i County Wicklow i provinsen Leinster, i den centrale del af Republikken Irland med en befolkning (inkl. opland) på 10.070 indb i 2006 (9.355 i 2002)

Den lokale historie har afdækket, at byen Wicklow blev grundlagt af vikinger omkring år 870. Mens første del af bynavnet 'Wick' hidrører fra betydningen 'vikinger', så er betydningen af 'low' mere usikker eller flertydig. Betydningen af 'Vikinglow' el. 'Wykynlow' kan være 'vikingernes enge', eller det kan stamme fra fra 'Wykynlo', der betyder 'Viking Loch' = 'Vikinge-søen'. Uanset bynavnets oprindelse, så er det ikke overraskende med den naturlige havn og de omkringliggende frugtbare landbrugsarealer, at der allerede var etableret faste bosættelser her helt tilbage til 800-tallet og tidligere endnu.

Lidt vest for byen Wicklow ligger Wicklow Nationalpark i et naturskønt fredet bakkeområde, der er et yndet vandreområde for naturelskere. I nationalparkens centrum ligger den historiske landsby Glendalough ved de to søer i Glendaloughdalen, hvorfra tømmeret til vikingeskibet Skuldelev 2 i sin tid er hentet for næsten 1000 år siden

Det økonomiske boom, som har karakteriseret udviklingen inden for den irske økonomi siden midten af 1990'erne har også påvirket Wicklow, der ligger på den østlige vækstakse, der strækker sig langs hovedvejen fra Belfast i Nordirland til Waterford i Irlands sydøstlige hjørne. Herunder er der etableret nye industri- og servicevirksomheder i bl.a. Wicklow-regionen, ligesom udviklingen har tiltrukket migranter fra landområder og mindre byer.

Se også 
 Oversigt over de 100 største byer i Republikken Irland

Eksterne henvisninger 

 Wicklow Chamber of Commerce – officiel website

Byer i Irland
Midleton

Midleton (Irsk: Mainistir na Corann) er en irsk by i County Cork i provinsen Munster, i den sydlige del af Republikken Irland med en befolkning (inkl. opland) på 10.048 indb i 2006 (7.957 i 2002)

Se også 
 Oversigt over de 100 største byer i Republikken Irland

Byer i Irland
Tramore

Tramore (Irsk: Trá Mhór) er en irsk by i County Waterford i provinsen Munster, i den sydlige del af Republikken Irland med en befolkning (inkl. opland) på 9.634 indb i 2006 (8.305 i 2002)

Se også 
 Oversigt over de 100 største byer i Republikken Irland

Byer i Irland
Enniscorthy

Enniscorthy (Irsk: Inis Córthaidh) er en irsk by i County Wexford i provinsen Leinster, i den centrale del af Republikken Irland med en befolkning (inkl. opland) på 9.538 indb i 2006 (8.964 i 2002)

Se også 
 Oversigt over de 100 største byer i Republikken Irland

Eksterne henvisninger 

Byer i Irland
Tour de France-byer
Skerries

Skerries (Irsk: Na Sceirí) er en irsk by i County Fingal i provinsen Leinster, i den centrale del af Republikken Irland med en befolkning (inkl. opland) på 9.535 indb i 2006 (9.149 i 2002)

Se også 
 Oversigt over de 100 største byer i Republikken Irland

Byer i Irland
Shannon (Irland)

Shannon (Irsk: An tSionna) er en irsk by i County Clare i provinsen Munster, i den sydvestlige del af Republikken Irland med en befolkning (inkl. opland) på 9.222 indb i 2006 (8.561 i 2002)

Se også 
 Oversigt over de 100 største byer i Republikken Irland

Byer i Irland
Portmarnock

Portmarnock (Irsk: Port Mearnóg) er en irsk by i County Fingal i provinsen Leinster, i den centrale del af Republikken Irland med en befolkning (inkl. opland) på 8.979 indb i 2006 (8.376 i 2002)

Se også 
 Oversigt over de 100 største byer i Republikken Irland

Byer i Irland
Gert Vincent

Gert Vincent (født 6. februar 1955 i Faaborg) er en dansk guitarist og trommeslager. Han har været med i Lars Lilholt Band siden bandets start i 1982. Dengang var han trommeslager, men efterhånden blev guitaren hans faste instrument. Gert har også selv udgivet cd'er.

Solo diskografi 
 Jaba Jaba
 Hiv Stikket Ud

Guitarister fra Danmark
Trommeslagere fra Danmark
Personer fra Faaborg
Lars Lilholt Band
Afspændingspædagog

Afspændingspædagoger arbejder med kroppen i centrum for læring og beskæftiger sig med sammenhængen mellem krop og psyke i et udviklingsperspektiv. Fagets område er netop integrationen af krop, følelse, erkendelse og handling.

Afspændingspædagoger udfører et sundhedspædagogisk arbejde som sigter mod bevidstgørelse og optimering af kropslig, emotionel og kognitiv funktion. Afspændingspædagoger støtter den enkelte i en udviklings- og erkendelsesproces set i forhold til sammenhængen mellem krop og psyke. Denne proces tager udgangspunkt i den enkeltes egen oplevelse af de kropslige fænomener som relateres til personens selvforståelse og aktuelle livssituation. 

Afspændingspædagoger arbejder med sundhedsfremme, forebyggelse, undervisning, pædagogik, formidling, behandling og rehabilitering.

Beskæftigelsesområder 
 familiebehandler
 motorisk konsulent
 arbejdsmiljøkonsulent
 sundhedsfremmekonsulent
 psykomotorisk terapeut i PPR
 psykomotorisk terapeut i socialpsykiatrien
 psykomotorisk terapeut på plejecenter
 psykomotorisk terapeut i bofællesskab
 privatpraktiserende psykomotorisk terapeut
 stressforebyggelse, stresshåndtering og behandling
 fødselsforberedelse og efterfødsel

Afspændingspædagogik og psykomotorik blev et selvstændigt fag i 1940'erne. Gerda Alexander, Ingrid Prahm og Marussia Bergh betragtes i dag som fagets grundlæggere.

Afspænding er den almindelige populære betegnelse for afspændingspædagogik

Litteratur 
 Spænd op og spænd af, Birgit Dines Johansen, Forlag for afspændingspædagogik og Psykomotorik, 2002
 Afspænding – en grundbog, Grethe Jørgensen, Forlag for afspændingspædagogik og Psykomotorik, 1984
 Afspændingspædagogik- tekster om faget 1946-2003, Redaktion Ea Suzanne Akasha, Forlag for afspændingspædagogik og Psykomotorik, 2003

Afspændingspædagogik
Stillingsbetegnelser inden for sundhed
Videregående uddannelser i Danmark